**888**

**בקשה לקבלת מידע, הצגה והדגמה במידת הצורך RFD / RFI - 28/2024**

**אודות פתרונות לאיסוף ולעיבוד מרחבים דיגיטליים של נתונים על מיקום ונסיעות של אנשים עבור הלשכה המרכזית לסטטיסטיקה**

הלשכה המרכזית לסטטיסטיקה (להלן: "הלמ"ס") מעוניינת לקבל מידע (RFI), ובכלל זה מידע כלכלי רלוונטי, אודות פתרונות (חומרה , תוכנה וכו' ), הקיימים כיום בשוק, לאיסוף נתונים על נסיעות אנשים באמצעות כלי דיגיטלי ו-GPS. זאת, בין היתר לטובת סקר הרגלי נסיעה ארצי של הלשכה המרכזית לסטטיסטיקה. בפרט, הלמ"ס מעוניינת לקבל מידע המתייחס לתיעוד אוטומטי של מסלול הנסיעה באמצעות כלי דיגיטלי ייעודי, כולל תוכנה לאיסוף ולעיבוד הנתונים – כולל אפשרות לעריכה ידנית של נקודות העצירה והמסלול..

מידע זה נדרש בין היתר למטרת סקר הרגלי נסיעה ארצי. מטרת הסקר היא לספק מידע על ניידות משקי הבית בישראל, לטובת מקבלי ההחלטות. ממצאי הסקר יסייעו בתכנון תחבורה, שיפור בטיחות בדרכים ועוד.

הלמ"ס מבקשת לקבל מידע אודות פתרונות לאיסוף אוטומטי שיתעד את כל נקודות העצירה, את המסלולים של הנדגמים, את זמני השהייה בכל נקודות עצירה, מהירות הנסיעה ובהמשך גם עיבוד וחישוב לנתונים שהתקבלו לכדי מסלול של הנדגם והצגתו על גבי מפה לצורך השלמת איסוף נתונים הנדרשים לגבי כל נקודה במסלול וכפי שמפורט בבקשה לקבלת מידע.

הלמ"ס שומרת לעצמה את הזכות לפנות למי שיענה על פניה זו, כולם או חלקם, בבקשה להשלמת מידע וקבלת הבהרות, להצגת מצגות, לקיום פגישת לימוד וכיוצא באלה, וכן לבקש ביצוע הצגה, במשרדי הלמ"ס בירושלים ואפשרות בעתיד להוכחת היתכנות Proof Of Concept - הדגמה והוכחה של יכולת הפתרון המוצע. הכל לפי שיקול דעתה הבלעדי של הלמ"ס. לפגישות/הדגמות יוזמנו נציגי הלמ"ס או נציגים נוספים על פי שיקול הדעת של הלמ"ס.

כלל התנאים והדרישות מפורטים בהרחבה במסמך הבקשה לקבלת מידע RFI. ניתן לעיין במסמך ולהורידו ללא תשלום באתר הלמ"ס <http://www.cbs.gov.il> תחת הכותרת "מכרזים" ו/או באתר מנהל הרכש הממשלתי <http://www.mr.gov.il> וכן בזירת האתגרים הממשלתית, כפי שמפורט בהוראת התכ"ם 7.2.3.

**דרישות מפורטות אודות רקע רלוונטי, המידע המבוקש, ותנאים נוספים, ניתן למצוא בפנייה המלאה.**

|  |  |
| --- | --- |
| **מועד אחרון להגשת שאלות הבהרה סבב ראשון, בקשר לפנייה זו** | עד ליום א', 17/11/2024, טז' בחשוון תשפ"ה, בשעה 12:00 |
| **מועד אחרון להגשת מסמכים חתומים:** בזירת האתגרים הממשלתית, כפי שמפורט בהוראת התכ"ם 7.2.3  | עד ליום ה', 28/11/2024, כז' בחשוון תשפ"ה, בשעה 12:00**יש להגיש את המידע בצירוף כלל הנספחים המצורפים בלינק הבא:** <https://hazira.gpa.gov.il/home_sub_sys_3365?qmzn=ypvcGB> |

הפניה תתבצע בשפה העברית.

למען הסר ספק, הפנייה המלאה היא המחייבת ואין במודעה זו כדי לשקף את כל האמור בבקשה לקבלת מידע במלואה. במקרה של סתירה בין האמור במודעה זו, לבין האמור בפנייה המלאה, יגבר האמור בפנייה המלאה .

יובהר כי פנייה זו אינה בבחינת בקשה לקבלת הצעות (RFP) ואינה הליך מכרזי, לפיכך אין בה כדי ליצור מחויבות כלשהי כלפי מי מהמשיבים לה. הפנייה נועדה לקבלת מידע בלבד, ובעקבותיה ישקול המשרד את המשך פעולותיו בהתאם לשיקולים מקצועיים וענייניים.

מענה לפנייה המוקדמת לקבלת המידע לא יהווה תנאי להשתתפות במכרז או כל התקשרות אחרת שתערך בעקבותיו – במידה ותערך, לא יעניק יתרון ולא יחייב את שיתופו במכרז של המשיב או התקשרות עמו בכל דרך אחרת.

המשרד יהיה רשאי לעשות שימוש במידע שיימסר במענה לפנייה, כפי שמפורט בבקשה לקבלת מידע.

320ak24